-----------------------------------------------------------------------
  ลักษณะการประกอบธุรกิจ

  -----------------------------------------------------------------------

1.  ประวัติความเป็นมา

บริษัท เอเชียน ไฟย์โตซูติคอลส์ จำกัด (มหาชน) (“บริษัท” หรือ “APCO”) ก่อตั้งขึ้นเมื่อวันที่ 2
มิถุนายน 2531 ด้วยทุนจดทะเบียนชำระแล้ว 1 ล้านบาท ภายใต้ชื่อ บริษัท แนทเจอรัล คอสเมติคส์
รีเสิร์ช จำกัด โดยมีผู้ก่อตั้งคือ ศาสตราจารย์ ดร.พิเชษฐ์
วิริยะจิตรา
มีวัตถุประสงค์เพื่อดำเนินธุรกิจการผลิตผลิตภัณฑ์เครื่องสำอางเสริมความงามจากสมุนไพรธรรมชาติ
ซึ่งต่อมาได้ขยายสู่การผลิตผลิตภัณฑ์เสริมอาหารและธุรกิจการจัดจำหน่าย โดยผลิตภัณฑ์ทั้งหมด
ผู้ก่อตั้งตลอดจนคณะทำงานวิจัยเป็นผู้ทำการวิจัยและพัฒนาขึ้นด้วยตนเองโดยมีหลักฐานการวิจัยทางวิทยาศาสตร์รับรองประสิทธิภาพ

2. การเปลี่ยนแปลงและพัฒนาการที่สำคัญ

+-----------+----------------------------------------------------------+
| 2 มิถุนายน  | -   จดทะเบียนจัดตั้งบริษัท แนทเจอรัล คอสเมติคส์ รีเสิร์ช จำกัด        |
| 2531      |     โดยมีทุนจดทะเบียนชำระแล้ว 1 ล้านบาท แบ่งเป็นหุ้นสามัญ 10,000   |
|           |     หุ้น มูลค่าที่ตราไว้หุ้นละ 100 บาท โดยผู้ก่อตั้ง คือ ศาสตราจารย์     |
|           |     ดร.พิเชษฐ์ วิริยะจิตรา ถือหุ้นร้อยละ 92 ของทุนจดทะเบียนชำระแล้ว  |
|           |                                                          |
|           |   บริษัท แนทเจอรัล คอสเมติคส์ รีเสิร์ช จำกัด                      |
|           |   แรกเริ่มก่อ                                               |
|           | ตั้งขึ้นเพื่อการผลิตผลิตภัณฑ์เครื่องสำอางเสริมความงามจากสมุนไพรธรรมชาติ |
|           |   โดยมีโรงงานแห่งแรกตั้งอยู่ที่อำเภอเมือง จังหวัดเชียงใหม่            |
+-----------+----------------------------------------------------------+
| ปี 2534    | -   สร้างโรงงานแห่งใหม่ที่นิคมอุตสาหกรรมภาคเหนือ จังหวัดลำพูน       |
|           |     โดยย้ายฐานการผลิตจากโรงงานเดิมมาไว้ที่โรงงานใหม่ทั้งหมด       |
+-----------+----------------------------------------------------------+
| 25        | -   ก่อตั้ง บริษัท กรีนโกลด์ จำกัด (“GG”) ด้วยทุนจดทะเบียนชำระแล้ว 5 |
| พฤษภาคม   |     ล้านบาท แบ่งเป็นหุ้นสามัญ 50,000 หุ้น มูลค่าที่ตราไว้หุ้นละ 100 บาท |
| 2538      |     โดยมีวัตถุประสงค์เพื่อผลิตผลิตภัณฑ์เสริมอาหารจากสมุนไพรธรรมชาติ   |
+-----------+----------------------------------------------------------+
| 18        | -   ก่อตั้ง บริษัท เอเชียน นูทราซูติคอล เซ็นเตอร์ จำกัด              |
| พฤษภาคม   |     ด้วยทุนจดทะเบียนชำระแล้ว 1 ล้านบาท แบ่งเป็นหุ้นสามัญ 10,000 หุ้น |
| 2541      |     มูลค่าที่ตราไว้หุ้นละ 100 บาท                               |
|           |     เพื่อทำกา                                              |
|           | รวิจัยและพัฒนาผลิตภัณฑ์เครื่องสำอางเสริมความงามและผลิตภัณฑ์เสริมอาหาร |
|           |     โดยให้ APCO และ GG เป็นผู้ผลิตผลิตภัณฑ์ที่ผ่านการวิจัยและพัฒนาแล้ว  |
+-----------+----------------------------------------------------------+
| 20        | -   ก่อตั้ง บริษัท เอเชียน ไลฟ์ จำกัด (“ASL”)                    |
| พฤษภาคม   |     ด้วยทุนจดทะเบียนชำระแล้ว 10 ล้านบาท แบ่งเป็นหุ้นสามัญ 100,000  |
| 2542      |     หุ้น มูลค่าที่ตราไว้หุ้นละ 100 บาท                            |
|           |     โดยมีวัตถุประสงค์หลักเพื่อดำเนินธุรกิจจัดจำหน่ายผลิตภัณฑ์เครื่อ       |
| ปี 2546    | งสำอางเสริมความงามและผลิตภัณฑ์เสริมอาหารที่จัดจำหน่ายโดยบริษัทในกลุ่ม |
|           |     ด้วยระบบการขายตรงหลายชั้นแบบ Multi-Level Marketing หรือ  |
|           |     MLM                                                  |
|           |                                                          |
|           | -   บริษัท กรีนโกลด์ จำกัด หรือ GG                             |
|           |     ได้รับใบรับรองมาตรฐานวิธีการที่ดืในการผลิต (GMP : Good        |
|           |     Manufacturing Practice )                             |
|           |     จากสำนักงานคณะกรรมการอาหารและยา กระทรวงสาธารณสุข       |
+-----------+----------------------------------------------------------+
|           | -   ปรับโครงสร้างกลุ่มบริษัท โดย บริษัท แนทเจอรัล คอสเมติคส์ รีเสิร์ช  |
|           |     จำกัด โดยเพิ่มทุนจดทะเบียนเป็น 93 ล้านบาท แบ่งเป็นหุ้นสามัญ 9.3  |
|           |     ล้านหุ้น มูลค่าที่ตราไว้หุ้นละ 10 บาท                          |
|           |     โดยนำเงินที่ได้รับจากการเพิ่มทุนเข้าซื้อหุ้นในสัดส่วนร้อยละ 99.99 ใน |
|           |     3 บริษัท ได้แก่                                          |
|           |                                                          |
|           | (1) บริษัท กรีนโกลด์ จำกัด                                    |
|           |                                                          |
|           | (2) บริษัท เอเชียน ไลฟ์ จำกัด                                 |
|           |                                                          |
|           | (3) บริษัท เอเชียน นูทราซูติคอล เซ็นเตอร์ จำกัด                   |
+-----------+----------------------------------------------------------+
| ปี 2548    |   และต่อมา บริษัท แนทเจอรัล คอสเมติคส์ รีเสิร์ช จำกัด              |
|           |   ได้ทำการแปรสภาพเป็นบริษัทมหาชน และเปลี่ยนชื่อเป็น บริษัท เอเชียน   |
|           |   ไฟย์โตซูติคอลส์ จำกัด (มหาชน)                               |
|           |   รวมทั้งเปลี่ยนแปลงมูลค่าที่ตราไว้ของหุ้นจาก 10 บาทต่อหุ้น เป็น 1      |
|           |   บาทต่อหุ้น พร้อมทั้งเพิ่มทุนจดทะเบียนจาก 93 ล้านหุ้น เป็น 116.25     |
|           |   ล้านหุ้น เพื่อรองรับแผนการเสนอขายหุ้นให้กับประชาชนทั่วไป           |
|           |   แต่ได้ชะลอแผนการเข้าจดทะเบียนออกไปก่อน                      |
|           |                                                          |
|           | -   บริษัท เอเชียน ไฟย์โตซูติคอลส์ จำกัด (มหาชน) หรือ APCO        |
|           |     ได้รับใบรับรองมาตรฐานวิธีการที่ดืในการผลิต (GMP : Good        |
|           |     Manufacturing Practice )                             |
|           |     จากสำนักงานคณะกรรมการอาหารและยา กระทรวงสาธารณสุข       |
+-----------+----------------------------------------------------------+
| ปี 2549    | -   ปรับโครงสร้างโดยการโอนธุรกิจวิจัยและพัฒนาของ บริษัท เอเชียน    |
|           |     นูทราซูติคอล เซ็นเตอร์ จำกัด เข้ามาดำเนินการภายใต้ APCO       |
|           |     และทำการชำระบัญชีของบริษัท เอเชียน นูทราซูติคอล เซ็นเตอร์ จำกัด |
+-----------+----------------------------------------------------------+
| ปี 2554    | -   เพิ่มทุนจดทะเบียนเป็น 200 ล้านบาท                          |
|           |     โดยออกและเสนอขายหุ้นเพิ่มทุนแบบเฉพาะเจาะจง (Private       |
| ปี 2555    |     Placement)                                           |
|           |     ให้แก่บุคคลที่มีส่วนสนับสนุนในการเติบโตของธุรกิจบริษัทเป็นจำนวนรวม  |
|           |     57 ล้านหุ้น เสนอขายหุ้นสามัญเพิ่มทุนต่อประชาชนเป็นจำนวน 45      |
|           |     ล้านหุ้น และเสนอขายแก่ผู้บริหารและพนักงานเป็นจำนวน 5 ล้านหุ้น    |
|           |     พร้อมทั้งนำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ |
|           |     ไอ                                                   |
|           |                                                          |
|           | -   ก่อตั้ง บริษัท ทีเอช17 โกลบอล จำกัด ด้วยทุนจดทะเบียน 1 ล้านบาท  |
|           |     แบ่งเป็นหุ้นสามัญ 100,000 หุ้น มูลค่าที่ตราไว้หุ้นละ 10 บาท        |
|           |     มีวัตถุประสงค์เพื่อการขยายตลาด                             |
|           |     โดยการประสานงานแล                                    |
|           | ะบริหารการจัดจำหน่ายผลิตภัณฑ์เพื่อผู้มีปัญหาโรคมะเร็งทั้งในและต่างประเทศ |
|           |                                                          |
|           | -   ร่วมลงทุนในบริษัท ทีเอช17 (ประเทศไทย) จำกัด                |
|           |     ในสัดส่วนการลงทุนร้อยละ 44 เพื่อขยายช่องทางการจำหน่าย        |
+-----------+----------------------------------------------------------+

3.  โครงสร้างการถือหุ้นของกลุ่มบริษัท

  กลุ่มบริษัทมีโครงสร้างการถือหุ้นดังต่อไปนี้

4.  ภาพรวมของการประกอบธุรกิจของบริษัทและบริษัทย่อย

    1.  บริษัท เอเชียน ไฟย์โตซูติคอลส์ จำกัด (มหาชน)

  บริษัทดำเนินธุรกิจการผลิตและจำหน่ายเครื่องสำอางเสริมความงามจากสมุนไพรธรรมชาติ
  โดยแบ่งออกเป็น 3 ประเภท ได้แก่ ผลิตภัณฑ์กระชับสัดส่วน ผลิตภัณฑ์ถนอมและบำรุงผิว
  และผลิตภัณฑ์ต่อต้านริ้วรอยและจุดด่างดำ โดยทำการจัดจำหน่ายผ่านบริษัทย่อย
  และผ่านตัวแทนจำหน่ายอื่นๆ รวมทั้งส่งออกไปจำหน่ายยังต่างประเทศ

  นอกจากนี้ บริษัท และ ศาสตราจารย์ ดร.พิเชษฐ์ วิริยะจิตรา
  ซึ่งเป็นผู้ถือหุ้นใหญ่และดำรงตำแหน่งกรรมการผู้จัดการ ได้ร่วมมือกับทีมงานผู้เชี่ยวชาญเฉพาะด้าน
  รวมทั้งทีมงานจากสถาบันการศึกษาในประเทศไทยและหน่วยงานวิจัยต่างๆ
  เพื่อทำการวิจัยผลิตภัณฑ์ใหม่
  โดยมุ่งเน้นการพัฒนาผลิตภัณฑ์ที่เกี่ยวข้องกับเครื่องสำอางเสริมความงามจากสมุนไพรธรรมชาติและผลิตภัณฑ์เสริมอาหาร
  รวมทั้งพัฒนาปรับปรุงผลิตภัณฑ์เดิมให้มีประสิทธิภาพสูงขึ้น
  โดยผลิตภัณฑ์ของบริษัทได้มีการยื่นขอจดทะเบียนสิทธิบัตร
  ได้รับการรับรองความปลอดภัยจากองค์การอาหารและยา
  รวมทั้งมีผลการวิจัยทางวิทยาศาสตร์รับรอง

2.  บริษัท กรีนโกลด์ จำกัด

  เป็นบริษัทย่อยซึ่งบริษัทถือหุ้นในสัดส่วนร้อยละ 99.99 ของทุนจดทะเบียนชำระแล้ว 23 ล้านบาท
  ดำเนินธุรกิจการผลิตและจำหน่ายผลิตภัณฑ์เสริมอาหาร โดยแบ่งออกเป็น 4 ประเภท ได้แก่
  ผลิตภัณฑ์ลดไขมันส่วนเกิน ผลิตภัณฑ์บำรุงผิวพรรณ
  ผลิตภัณฑ์เสริมอาหารและเครื่องดื่มบำรุงสุขภาพด้วยการสร้างภูมิคุ้มกันที่สมดุล
  โดยทำการผลิตผลิตภัณฑ์ที่ได้รับการค้นคว้าวิจัยและพัฒนาจาก APCO

3.  บริษัท เอเชียน ไลฟ์ จำกัด

  เป็นบริษัทย่อยซึ่งบริษัทถือหุ้นในสัดส่วนร้อยละ 99.99 ของทุนจดทะเบียนชำระแล้ว 31 ล้านบาท
  ดำเนินธุรกิจจัดจำหน่ายผลิตภัณฑ์ของ APCO และ GG ในลักษณะของการขายตรงหลายชั้นแบบ
  Multi-Level Marketing หรือ MLM
  และนอกจากนี้ยังจัดจำหน่ายผลิตภัณฑ์จากผู้จัดจำหน่ายรายอื่นที่มีแนวคิดใกล้เคียงกับผลิตภัณฑ์ของบริษัทและมีศักยภาพทางการตลาดสูง
  ปัจจุบัน ASL มีสำนักงานขายอยู่ในกรุงเทพมหานคร และมีสำนักงานสาขาใน 4 จังหวัด คือ
  เชียงใหม่
  สุราษฎร์ธานี สงขลา(หาดใหญ่) และ ชลบุรี

กลุ่มบริษัทข้างต้นจัดจำหน่ายผลิตภัณฑ์ให้แก่ลูกค้าทั้งในและต่างประเทศ
สำหรับลูกค้าในประเทศจะจัดจำหน่ายในทุกช่องทาง
รวมทั้งด้วยวิธีการตลาดแบบขายตรงหลายชั้นผ่าน ASL
และจัดจำหน่ายผ่านตัวแทนจำหน่ายในประเทศอื่นๆ
โดยมุ่งเน้นกลุ่มลูกค้าที่ให้ความสำคัญกับการดูแลรูปร่างและสุขภาพร่างกาย
ส่วนการจัดจำหน่ายให้แก่ลูกค้าต่างประเทศ
บริษัทใช้วิธีจัดจำหน่ายผ่านตัวแทนจำหน่ายในประเทศเพื่อส่งออกไปยังต่างประเทศ เช่น เวียตนาม
รวมทั้งจัดจำหน่ายไปยังตัวแทนจำหน่ายในต่างประเทศโดยตรง ได้แก่ อินโดนีเซีย มาเลเซีย ดูไบ
และในปี 2555 ยังได้จัดจำหน่ายไปยังตัวแทนจำหน่ายในประเทศตุรกี และโรมาเนีย เพิ่มขึ้นด้วย

4.  บริษัท ทีเอช17 โกลบอล จำกัด

เป็นบริษัทย่อยซึ่งบริษัทถือหุ้นในสัดส่วนร้อยละ 99.85 ของทุนจดทะเบียนบริษัท 1 ล้านบาท
เรียกชำระ 50% ดำเนินธุรกิจจัดหาตัวแทนจำหน่ายผลิตภัณฑ์เพื่อผู้มีปัญหาโรคมะเร็ง
โดยมุ่งเน้นการขยายตลาดทั่วโลกผ่านช่องทาง Professional Channel
ซึ่งเป็นช่องทางที่จะมีผู้เชี่ยวชาญในวงการแพทย์ สำหรับให้คำแนะนำเกี่ยวกับการใช้ผลิตภัณฑ์

5.  โครงสร้างรายได้

โครงสร้างรายได้ของกลุ่มบริษัทสำหรับปี 2553, 2554 และ 2555 แยกตามผลิตภัณฑ์ มีดังนี้

[]

6.  เป้าหมายการดำเนินธุรกิจ

บริษัทมีความมุ่งมั่นในการวิจัยและพัฒนาผลิตภัณฑ์จากสมุนไพรธรรมชาติให้มีประสิทธิภาพและมีประโยชน์ต่อสุขภาพและผิวพรรณมากขึ้น
รวมทั้งมุ่งเน้นการสร้างสรรค์ผลิตภัณฑ์ที่เป็นนวัตกรรมใหม่ เพื่อตอบสนองความต้องการ
ความพึงพอใจสูงสุดของลูกค้า และสอดคล้องกับรูปแบบการดำเนินชีวิตของคนในปัจจุบัน
รวมทั้งการเพิ่มช่องทางการจำหน่ายให้เข้าถึงลูกค้ามากยิ่งขึ้น โดยมีเป้าหมายในการดำเนินธุรกิจ
ดังนี้

1.  กลุ่มบริษัทมุ่งเน้นการเติบโตของยอดขายและความสามารถในการทำกำไร
    โดยการเพิ่มช่องทางการจัดจำหน่าย เช่น จัดจำหน่ายผ่านเครือข่ายร้านค้าปลีกขนาดใหญ่
    (Modern Trade) และ การจัดจำหน่ายในต่างประเทศ เป็นต้น
    เพื่อให้ครอบคลุมกลุ่มลูกค้าเป้าหมายที่กว้างขึ้น เข้าถึงลูกค้าได้มากยิ่งขึ้น
    และมีอัตรากำไรที่สูงขึ้น

2.  วิจัยและพัฒนาผลิตภัณฑ์ที่ประกอบด้วยสารสกัดจากมังคุดหรือ Operation “BIM”
    ซึ่งมีคุณสมบัติในการสร้างสมดุลของภูมิคุ้มกันในร่างกาย
    เพื่อนำไปต่อยอดผลิตภัณฑ์เสริมอาหารประเภทต่างๆ
    เพื่อให้ตอบสนองความต้องการของผู้บริโภคที่มีอาการของโรคที่เกิดจากภูมิคุ้มกันไม่สมดุล เช่น
    อาการภูมิแพ้ และ แพ้ภูมิตัวเอง โรคเบาหวาน สะเก็ดเงิน กระดูกและข้อเสื่อม ตับอักเสบ
    ไตวาย การติดเชื้อ และมะเร็ง เป็นต้น

3.  วิจัยและพัฒนาผลิตภัณฑ์เครื่องสำอางที่ผลิตจากสมุนไพรธรรมชาติ
    เพื่อนำไปต่อยอดผลิตภัณฑ์เครื่องสำอางประเภทต่างๆ หรือนำมาซึ่งผลิตภัณฑ์ใหม่
    ที่มีคุณสมบัติในการยับยั้งการเจริญและฆ่าเชื้อแบคทีเรีย ต้านการอักเสบ ลดอาการแพ้
    ตลอดถึงการต้านอนุมูลอิสระ

ทั้งนี้ กลุ่มบริษัทมีเป้าหมายที่จะดำเนินธุรกิจแบบ White Ocean Strategy
หรือกลยุทธ์น่านน้ำสีขาว โดยการทำธุรกิจอย่างถูกต้อง
ให้ความสำคัญแก่ผลประโยชน์ของผู้บริโภคและผู้ที่เกี่ยวข้อง
แสวงหาความสมดุลระหว่างผู้มีส่วนเกี่ยวข้องและสังคมโดยรวม (People)
สิ่งแวดล้อมและทรัพยากรธรรมชาติ (Planet) ผลประกอบการ (Profit)
และความมุ่งมั่นศรัทธาที่จะทำงานขับเคลื่อนเพื่อเปลี่ยนแปลงสังคมให้ดีขึ้น (Passion)
เพื่อเป็นการสร้างแรงกระตุ้นให้มีการพัฒนาสังคมและสิ่งแวดล้อมในเชิงบวก มีการช่วยเหลือ แบ่งปัน
และเป็นส่วนหนึ่งของส่วนรวม ควบคู่ไปกับการเติบโตอย่างยั่งยืนของบริษัทและพนักงาน